**Concursul pentru ocuparea a 31 posturi vacante de personal de specialitate juridică asimilat judecătorilor și procurorilor din cadrul Ministerului Justiției și Institutului Național de Criminologie**

***sesiunea martie – iulie 2018***

**ANUNȚ**

Potrivit prevederilor art.1 din *pentru ocuparea, prin concurs, a posturilor de execuţie vacante de personal de specialitate juridică asimilat judecătorilor şi procurorilor, din Ministerul Justiţiei şi Institutul Naţional de Criminologie,* aprobat prin Ordinul ministrului justiției nr. 666/C/2018: „*Poate ocupa un post de personal de specialitate juridică asimilat judecătorilor şi procurorilor, în Ministerul Justiţiei şi în Institutul Naţional de Criminologie, persoana care îndeplineşte condiţiile prevăzute la art. 14 alin. (2) lit. a) - e) din Legea nr. 303/2004 privind statutul judecătorilor şi procurorilor, republicată, cu modificările şi completările ulterioare, şi care a promovat concursul organizat în acest sens.”*

Totodată, dispozițiile art.19 alin.(12) din regulamentul citat anteriorprevăd următoarele: *„****Candidaţii care nu se bucură de o bună reputaţie, precum şi cei inapţi din punct de vedere medical sau psihologic pentru exercitarea funcţiei sunt declaraţi respinşi.”***

Întrucât valabilitatea certificatului de cazier fiscal, depus la data înscrierii la concurs a expirat, **vă adresăm rugămintea ca până la data de 13 iulie 2018, să depuneți un nou certificat de cazier fiscal aflat în termenul de valabilitate prevăzut de lege.**

**TESTAREA MEDICALĂ**

Testarea medicală pentru primii 31 de candidați va avea loc la Centrul Medical de Diagnostic și Tratament Ambulatoriu al Ministerului Justiției, cu sediul în str.Nerva Traian, nr.6, bl.M39, sector 3, București, în data de **17 iulie 2018**, începând cu ora 8,00 și constă în consultații de specialitate, analize de sânge și sumar de urină.

**Costul examinării medicale este de 388 RON** și va fi achitat la sediul Centrului Medical de Diagnostic și Tratament Ambulatoriu al Ministerului Justiției.

La examinarea medicală, candidații vor prezenta:

- o copie după cartea de identitate;

- o adeverință medicală eliberată de medicul de familie, din care să rezulte dacă sunt sau nu în evidență cu boli cronice;

- o probă de urină recoltată în dimineața examinării într-un urocultor steril.

În vederea efectuării analizelor de sânge, candidații se vor prezenta la examinarea medicală a jeune (abținere de la consumul de alimente sau băuturi în dimineața examinării).

Este permisă hidratarea cu apă plată, iar candidații cu boli cronice nu vor întrerupe tratamentul în ziua examinării.

Localizarea Centrului Medical de Diagnostic şi Tratament Ambulatoriu al Ministerului Justiţiei – Str. Nerva Traian, nr. 6, bl. M 39, sector 3, Bucureşti: vezi harta: <http://cmdtamj.ro/index.php/contact>

Mijloace de transport:

- metroul până la Piaţa Unirii + RATB autobuz nr. 123 sau nr. 104 până la stația Traian, apoi pe jos circa 200 m spre Pasajul Mărășești, sau

- RATB autobuzul nr.133 și tramvaiul nr.1, stația Bulevardul Octavian Goga, sau

- RATB tramvaiul nr.23 și nr.27, stația Nerva Traian.

Informații suplimentare se pot obține la secretariatul Centrului Medical de Diagnostic și Tratament Ambulatoriu al Ministerului Justiției, telefon: 021.323.94.24.

**Afișat azi 06 iulie 2018.**